CELEX: 52005PC0566
Language: da
Date: 2005-11-11
Title: Forslag til Europa-Parlamentets og Rådets forordning om fremsendelse af data vedrørende landinger af fiskerivarer i medlemsstaterne

KOMMISSIONEN FOR DE EUROPÆISKE FÆLLESSKABER
                                                  Bruxelles, den 11.11.2005
                                                  KOM(2005) 566 endelig
                                                  2005/0223 (COD)
                                      Forslag til
           EUROPA-PARLAMENTETS OG RÅDETS FORORDNING
   om fremsendelse af data vedrørende landinger af fiskerivarer i medlemsstaterne
                             (forelagt af Kommissionen)
DA                                                                                DA
 ---pagebreak---                                     BEGRUNDELSE
   1) BAGGRUNDEN FOR FORSLAGET
    •   Begrundelse og formål
    I henhold til den gældende fællesskabslovgivning baseret på Rådets forordning (EØF)
    nr. 1382/91 om fremsendelse af data vedrørende landinger af fiskerivarer i
    medlemsstaterne skal medlemsstaterne hver måned fremsende data til Kommissionen
    vedrørende mængden og værdien af de fiskerivarer, der landes i deres havne. En
    analyse af de metoder, som de nationale myndigheder anvender til at indsamle og
    bearbejde dataene, og af Kommissionens brug af disse data har vist, at det er muligt at
    foretage forbedringer, som vil begrænse medlemsstaternes arbejdsbyrde og gøre
    dataene mere anvendelige.
    •   Generel baggrund
    Formålet med fællesskabslovgivningen om fiskeristatistik er at give fuldstændig
    national dækning i form af harmoniserede månedlige data om landinger af fiskerivarer
    som supplement til de data, der fremsendes om et mere begrænset antal fiskerivarer i
    udvalgte havne i henhold til Rådets forordning (EF) nr. 104/2000 om den fælles
    markedsordning for fiskerivarer og akvakulturprodukter.
    •   Gældende bestemmelser på det område, som forslaget vedrører
    Forslaget har til formål at forbedre og erstatte den gældende fællesskabslovgivning, og
    Rådets forordning (EØF) nr.1382/91 bør derfor ophæves.
    •   Overensstemmelse med andre EU-politikker og -mål
    Ikke relevant.
   2) HØRING AF INTERESSEREDE PARTER OG KONSEKVENSANALYSE
    •   Høring af interesserede parter
    Høringsmetoder, hovedmålgrupper og respondenternes overordnede profil
    Medlemsstaternes fiskeristatistikere har fået forelagt og drøftet et arbejdspapir med de
    tekniske elementer i forslaget.
    Sammenfatning af svarene og af, hvordan der er taget hensyn til dem
    Arbejdspapiret blev enstemmigt godkendt af medlemsstaternes fiskeristatistikere, idet
    der kun blev foretaget en række mindre redaktionelle ændringer.
    •   Ekspertbistand
    Relevante videnskabelige områder/eksperter
    Medlemsstaternes repræsentanter på møderne i Eurostats arbejdsgruppe
    "Fiskeristatistik" var eksperter med viden om den nuværende lovgivning og med
DA                                          2                                                DA
 ---pagebreak---     ekspertise inden for de nationale systemer til indsamling og bearbejdning af
    fiskeristatistik.
    Anvendt metodologi
    Åbne drøftelser mellem eksperterne på møderne i arbejdsgruppen "Fiskeristatistik".
    Væsentligste organer/eksperter, der er blevet hørt
    Eksperterne kom fra medlemsstaternes fiskeriministerier og/eller medlemsstaternes
    statistiske kontorer.
    Sammendrag af rådgivning, der er modtaget og anvendt
    Det har ikke været anført, at der skulle eksistere potentielt alvorlige risici med
    uoprettelige konsekvenser.
    Da forslaget er en forenkling af den nuværende lovgivning, er der ikke blevet peget på
    nogen risici.
    Tiltag til at gøre ekspertrådgivningen offentlig tilgængelig
    Resultaterne af eksperternes drøftelser fremgår af referaterne af møderne i
    arbejdsgruppen "Fiskeristatistik".
    •   Konsekvensanalyse
    Da forslaget er en forenkling af den nuværende lovgivning, blev det anset for
    unødvendigt med en konsekvensanalyse.
    Da forslaget er en ændring og forenkling af den nuværende lovgivning, anses det ikke
    for hensigtsmæssigt at gennemføre en informationskampagne eller at indføre
    finansielle incitamenter.
   3) FORSLAGETS RETLIGE ASPEKTER
    •   Resumé af forslaget
    Formålet med forordningen er at sikre, at medlemsstaterne fremsender harmoniserede
    data om mængden og værdien af landinger af fiskerivarer på deres område. Dataene
    skal bruges til analyser af markedet for fiskerivarer og til mere generelle økonomiske
    analyser af situationen i fiskerierhvervet. Forordningen adskiller sig fra den nuværende
    lovgivning i tre henseender. For det første skal der fremsendes data en gang om året
    frem for en gang om måneden. De månedlige data, der blev fremsendt indtil seks
    måneder efter referencemåneden, har vist sig at være af begrænset nytte i forbindelse
    med den daglige forvaltning af markedet, mens årlige data kan anvendes til mellem- og
    langsigtede analyser af markedet. At der kun skal fremsendes data en gang om året,
    begrænser også arbejdsbyrden for de nationale myndigheder, der skal fremsende
    dataene. For det andet skal dataene opdeles efter de landende fiskerfartøjers flag (eller
    nationalitet), mens den nuværende lovgivning kræver, at dataene grupperes efter
    fællesskabsfartøjer, EFTA-fartøjer og andre fartøjer. Ændringen vil give mulighed for
    mere detaljerede analyser af dataene og ikke i væsentlig grad øge arbejdsbyrden for de
DA                                          3                                                 DA
 ---pagebreak---    nationale myndigheder, som allerede nu indsamler dataene på dette detaljeringsniveau.
   Hvis fiskerisektorens struktur skulle medføre vanskeligheder for de nationale
   myndigheder, der er ude af proportion med sektorens betydning, giver forordningen
   endelig mulighed for en mere fleksibel anvendelse af stikprøver til vurdering af de
   samlede landinger. De nationale myndigheder vil kunne anvende passende
   stikprøveteknikker ved indsamlingen af data, hvis de giver en begrundelse herfor og i
   en metodologisk rapport analyserer kvaliteten af de data, der fremkommer.
   •   Retsgrundlag
   Traktatens artikel 285 er retsgrundlaget for EF-statistikker. Rådet vedtager efter den
   fælles beslutningsprocedure de foranstaltninger til udarbejdelse af statistikker, der er
   nødvendige, for at Fællesskabet kan udøve sin virksomhed. Ifølge denne artikel skal
   udarbejdelsen af statistikkerne være karakteriseret ved upartiskhed, pålidelighed,
   objektivitet, videnskabelig uafhængighed, omkostningseffektivitet og fortrolighed af de
   statistiske oplysninger.
   •   Subsidiaritetsprincippet
   Subsidiaritetsprincippet finder    anvendelse,   idet   forslaget  ikke   hører   under
   Fællesskabets enekompetence.
   Målene med forslaget kan ikke i tilstrækkelig grad opfyldes af medlemsstaterne af
   følgende årsager.
   Medlemsstaterne vil ikke individuelt kunne tilvejebringe sammenlignelige statistikker,
   der er nødvendige for at udforme og overvåge en retfærdig og effektiv
   fællesskabspolitik vedrørende den fælles markedsordning for fiskerivarer og
   akvakulturprodukter. Den voksende betydning af denne sektor betyder, at
   medlemsstaterne har brug for pålidelige og sammenlignelige statistikker. Handler
   medlemsstaterne på egen hånd uden koordinering og harmonisering på EU-plan, vil
   deres indsats ikke være tilstrækkelig effektiv til at opfylde dette behov. I
   overensstemmelse med subsidiaritetsprincippet i EF-traktatens artikel 5 kan
   målsætningen for den foreslåede forordning, nemlig systematisk fremsendelse af data
   om landinger af fiskerivarer med henblik på udarbejdelse af harmoniserede
   fællesskabsstatistikker, ikke i tilstrækkelig grad opfyldes af medlemsstaterne
   individuelt og kan derfor bedre gennemføres på fællesskabsplan.
   Medlemsstaterne indsamler erfaringsmæssigt data om mængden og værdien af
   landingerne, men anvender forskellige begreber og definitioner, hvilket medfører, at
   dataene ikke er sammenlignelige på EU-plan, og at de derfor bliver langt mindre
   anvendelige i forbindelse med forvaltningen af markedet for fiskerivarer.
   Målene med forslaget kan bedre nås med en indsats på fællesskabsplan af følgende
   årsager.
   I henhold til forordningen skal dataene koordineres og harmoniseres på EU-plan, og de
   nationale myndigheder skal indsende rapporter om den metodologi, der er anvendt ved
   indsamlingen og bearbejdningen af dataene. På grundlag af disse rapporter vil
   indholdet og kvaliteten af de fremsendte data blive vurderet af arbejdsgruppen
   "Fiskeristatistik" under Den Stående Landbrugsstatistiske Komité. Når de
DA                                        4                                                 DA
 ---pagebreak---    metodologiske rapporter er blevet godkendt, kan de nationale myndigheder anvende de
   teknikker til indsamling af data, som er mest velegnede, når der tages hensyn til
   fiskeristrukturen på deres område.
   Kommissionen er bedst egnet til at organisere indsamlingen af EF-statistikker, mens
   medlemsstaterne har kompetence til at organisere og administrere de nationale
   statistiske systemer. I henhold til Rådets forordning (EF) nr. 322/97 af 17. februar 1997
   om EF-statistikker, skal principperne for EF-statistikker bl.a. være upartiskhed og
   statistisk fortrolighed. Upartiskhed indebærer, at alle brugere skal have adgang til
   statistikkerne inden for så kort tid som muligt. Dette forudsætter, at data, der af
   nationale myndigheder og Kommissionen anvendes til udarbejdelse af EF-statistikker,
   betragtes som fortrolige, hvis de giver mulighed for direkte eller indirekte
   identifikation af statistiske enheder og derved afslører individuelle oplysninger. De
   nationale myndigheder skal indsende metodologiske rapporter, som gennemgås af
   arbejdsgruppen "Fiskeristatistik", med henblik på en vurdering af kvaliteten af de
   nationale systemer til indsamling og bearbejdning af dataene.
   Fællesskabsmarkedet for fiskerivarer skal analyseres på EU-plan under anvendelse af
   harmoniserede og sammenlignelige nationale data.
   Forslaget er derfor i overensstemmelse med subsidiaritetsprincippet.
   •   Proportionalitetsprincippet
   Forslaget er i overensstemmelse med proportionalitetsprincippet af følgende grunde.
   Der er som bekendt store forskelle i fiskerierhvervets struktur i medlemsstaterne og
   derfor også i de opgaver, som de nationale myndigheder skal udføre i forbindelse med
   indsamling og bearbejdning af data om mængden og værdien af landinger af
   fiskerivarer. De nationale myndigheder kan derfor anvende de teknikker til indsamling
   af data, der er mest velegnede, når der tages hensyn til fiskerisektorens struktur, og som
   svarer til sektorens betydning. I overensstemmelse med proportionalitetsprincippet går
   forordningen ikke ud over det, der er nødvendigt for at nå dette mål.
   Den finansielle og administrative byrde for de nationale myndigheder vil ikke blive
   større, end den er med den nuværende lovgivning. At der skal ske årlig frem for
   månedlig fremsendelse af data, og at der bliver mulighed for i højere grad at anvende
   stikprøver, vil begrænse byrden.
   •   Reguleringsmiddel/-form
   Foreslået middel: forordning.
   Andre midler vil ikke være hensigtsmæssige af følgende grunde.
   Valget af retsakttype udstedt af Europa-Parlamentet/Rådet afhænger af de
   lovgivningsmæssige mål. Databehovene på europæisk plan har resulteret i, at der til
   EF-statistikker primært anvendes forordninger frem for direktiver som grundretsakter.
   Forordningen er at foretrække, fordi der herved indføres samme lovgivning i hele
   Fællesskabet, således at medlemsstaterne ikke har beføjelser til kun at anvende
   bestemmelserne i et vist omfang eller selektivt. Den gælder umiddelbart, hvilket
DA                                          5                                                 DA
 ---pagebreak---     betyder, at den ikke skal gennemføres i national ret. Direktiver, som sigter mod
    harmonisering af nationale lovgivninger, er derimod ganske vist bindende for
    medlemsstaterne med hensyn til deres mål, men det er op til de nationale myndigheder
    at vælge form og metoder til at nå målet, som man er nået til enighed om på
    fællesskabsplan. Direktiver skal gennemføres i national ret. Anvendelse af en
    forordning er i overensstemmelse med andre retsakter om statistik, som er vedtaget
    siden 1997.
   4) BUDGETMÆSSIGE KONSEKVENSER
    Forslaget har ingen virkninger for Fællesskabets budget.
   5) YDERLIGERE OPLYSNINGER
    •   Simulering, pilotfase og overgangsperiode
    Der var eller vil være en overgangsperiode for forslaget.
    •   Forenkling
    Forslaget indebærer forenkling af lovgivningen.
    I henhold til den gældende fællesskabslovgivning skal medlemsstaterne hver måned
    fremsende data til Kommissionen vedrørende mængden og værdien af de fiskerivarer,
    der landes i deres havne. En analyse af de metoder, som de nationale myndigheder
    anvender til at indsamle og bearbejde dataene, og af Kommissionens brug af disse data
    har vist, at det er muligt at foretage forbedringer, som vil begrænse medlemsstaternes
    arbejdsbyrde og gøre dataene mere anvendelige. Forordningen adskiller sig fra den
    nuværende lovgivning. For det første skal der fremsendes data en gang om året frem
    for en gang om måneden. For det andet skal dataene opdeles efter de landende
    fiskerfartøjers flag (eller nationalitet), mens den nuværende lovgivning kræver, at
    dataene grupperes efter EU-fartøjer, EFTA-fartøjer og andre fartøjer. Ændringen vil
    give mulighed for mere detaljerede analyser af dataene og ikke i væsentlig grad øge
    arbejdsbyrden for de nationale myndigheder, som allerede nu indsamler dataene på
    dette detaljeringsniveau. Endelig giver forordningen mulighed for en mere fleksibel
    anvendelse af stikprøver til vurdering af de samlede landinger.
    Forslaget indgår i Kommissionens arbejdsprogram med referencen 2004/ESTAT/010.
    •   Ophævelse af gældende retsforskrifter
    Vedtagelsen af forslaget indebærer, at gældende lovgivning ophæves.
    •   Det Europæiske Økonomiske Samarbejdsområde
    Den foreslåede retsakt er relevant for EØS og bør derfor omfatte hele EØS-området.
DA                                           6                                             DA
 ---pagebreak---                                                               2005/0223 (COD)
                                                  Forslag til
                  EUROPA-PARLAMENTETS OG RÅDETS FORORDNING
        om fremsendelse af data vedrørende landinger af fiskerivarer i medlemsstaterne
                                           (EØS-relevant tekst)
   EUROPA-PARLAMENTET OG RÅDET FOR DEN EUROPÆISKE UNION HAR -
   under henvisning til traktaten om oprettelse af Det Europæiske Fællesskab, særlig artikel 285,
   stk. 1,
   under henvisning til forslag fra Kommissionen1,
   efter proceduren i traktatens artikel 2512, og
   ud fra følgende betragtninger:
   (1)     I henhold til Rådets forordning (EØF) nr. 1382/91 af 21. maj 1991 om fremsendelse af
           data vedrørende landinger af fiskerivarer i medlemsstaterne3 skal medlemsstaterne
           fremsende data vedrørende mængder og gennemsnitspriser for fiskerivarer, som landes
           på deres område.
   (2)     Erfaringerne har vist, at det ikke vil gå ud over analyserne af markedet for fiskerivarer
           og andre økonomiske analyser, hvis der kun fremsendes data i henhold til
           fællesskabslovgivningen årligt frem for månedligt.
   (3)     Det vil gavne analyserne, hvis dataene opdeles efter, hvilket flag de fartøjer, som
           lander fiskerivarer, sejler under.
   (4)     De rammer, der i forordning (EØF) nr. 1382/91 er sat for stikprøveundersøgelser i
           forbindelse med indsamling og bearbejdning af data, medfører en unødigt stor byrde
           for visse nationale myndigheder. For at forbedre systemet og gøre det enklere bør
           forordning (EØF) nr. 1382/91 erstattes af denne forordning.
   (5)     Målene for denne forordning, nemlig fastlæggelse af en fælles retlig ramme for
           systematisk udarbejdelse af fællesskabsstatistikker over landinger af fiskerivarer i
           medlemsstaterne, kan ikke i tilstrækkelig grad opfyldes på nationalt plan, men kan
   1
           EUT C [..] af [..], s. [..].
   2
           EUT C [..] af [..], s. [..].
   3
           EFT L 133 af 28.5.1991, s. 1. Senest ændret ved Europa-Parlamentets og Rådets forordning (EF) nr.
           1882/2003 (EUT L 284 af 31.10.2003, s. 1).
DA                                                     7                                                     DA
 ---pagebreak---           bedre gennemføres på fællesskabsplan; Fællesskabet kan derfor træffe foranstaltninger
          i overensstemmelse med subsidiaritetsprincippet, jf. traktatens artikel 5. I
          overensstemmelse med proportionalitetsprincippet, jf. nævnte artikel, går denne
          forordning ikke ud over, hvad der er nødvendigt for at nå disse mål.
   (6)    Rådets forordning (EF) nr. 322/97 af 17. februar 1997 om EF-statistikker4 er
          referencerammen for statistikker inden for fiskeri. Særlig kræves det, at principperne
          om upartiskhed, pålidelighed, objektivitet, videnskabelig uafhængighed,
          omkostningseffektivitet og statistisk fortrolighed overholdes.
   (7)    Det er vigtigt at sikre en ensartet anvendelse af denne forordning, og at der i dette
          øjemed fastlægges en fællesskabsprocedure, som skal gøre det muligt inden for
          passende tidsfrister at fastsætte gennemførelsesbestemmelser og foretage de
          nødvendige tekniske tilpasninger.
   (8)    De nødvendige foranstaltninger til gennemførelse af denne forordning bør vedtages i
          overensstemmelse med Rådets afgørelse 1999/468/EF af 28. juni 1999 om fastsættelse
          af de nærmere vilkår for udøvelsen af de gennemførelsesbeføjelser, der tillægges
          Kommissionen5 -
   UDSTEDT FØLGENDE FORORDNING:
                                                  Artikel 1
                                               Definitioner
   I denne forordning forstås ved:
   1)       "fællesskabsfartøjer": fartøjer, der fører en EF-medlemsstats flag, eller som er
            registreret i en EF-medlemsstat
   2)       "EFTA-fartøjer": fartøjer, der fører et EFTA-lands flag, eller som er registreret i et
            EFTA-land
   3)       "værdi pr. enhed":
            (a)    værdien ved første salg i national valuta pr. ton eller
            (b)    - for fiskerivarer, som ikke sælges straks – den skønsmæssige gennemsnitspris
                   pr. ton i national valuta fastsat ved en passende metode.
                                                  Artikel 2
                                      Medlemsstaternes forpligtelser
   1.       Hver medlemsstat fremsender hvert år til Kommissionen statistikker over landinger
            af fiskerivarer på dens område foretaget af fællesskabs- og EFTA-fartøjer ("de
            statistiske data").
   4
          EFT L 52 af 22.2.1997, s. 1. Senest ændret ved forordning (EF) nr. 1882/2003 (EUT L 284 af
          31.10.2003, s. 1).
   5
          EFT L 184 af 17.7.1999, s. 23.
DA                                                    8                                              DA
 ---pagebreak---    2.        Ved anvendelsen af denne forordning anses følgende fiskerivarer for at være landet
             på den indberettende medlemsstats område:
             a)    fiskerivarer, der landes af fiskerfartøjer eller andre fartøjer tilhørende
                   fiskerflåden i nationale havne
             b)    fiskerivarer, der landes af den indberettende medlemsstats fartøjer i ikke-EF-
                   havne, og som er omfattet af T2M-dokumentet, der er knyttet som bilag til
                   Kommissionens forordning (EØF) nr. 2454/93 af 2. juli 1993 om visse
                   gennemførelsesbestemmelser til Rådets forordning (EØF) nr. 2913/92 om
                   indførelse af en EF-toldkodeks.
                                                Artikel 3
                                    Bearbejdning af statistikkerne
   1.        De statistiske data skal omfatte de samlede landinger på medlemsstatens område.
   2.        Der kan anvendes stikprøver, hvis en totaltælling på grund af strukturen af en
             bestemt sektor inden for en medlemsstats fiskeri for de nationale myndigheder ville
             medføre vanskeligheder, der er ude af proportion med den pågældende sektors
             betydning.
                                                Artikel 4
                                                  Data
   De statistiske data skal vedrøre de samlede mængder og værdien pr. enhed af de fiskerivarer,
   der landes i referencekalenderåret.
   De variabler, for hvilke der skal fremsendes statistiske data, definitionerne af dem og de
   relevante nomenklaturer fremgår af bilag II, III og IV.
                                                Artikel 5
                                   Fremsendelse af statistiske data
   Medlemsstaterne fremsender de statistiske data til Kommissionen hvert år i overensstemmelse
   med det format, der er angivet i bilag I, og under anvendelse af de koder, der er angivet i bilag
   II, III og IV.
   De statistiske data fremsendes inden seks måneder efter udgangen af referenceåret.
                                                Artikel 6
                                              Metodologi
   1.        Inden 12 måneder efter denne forordnings ikrafttrædelse fremsender hver
             medlemsstat en detaljeret metodologisk rapport til Kommissionen med en
             beskrivelse af, hvordan dataene er blevet indsamlet, og hvordan statistikkerne er
             blevet bearbejdet. Rapporten skal indeholde nærmere oplysninger om eventuelle
             stikprøveteknikker og en vurdering af kvaliteten af de skøn, der er blevet udarbejdet
             på grundlag heraf.
DA                                                  9                                                DA
 ---pagebreak---    2.       Kommissionen gennemgår rapporterne og forelægger sine konklusioner for den
            relevante arbejdsgruppe under Den Stående Landbrugsstatistiske Komité.
   3.       Medlemsstaterne underretter Kommissionen om eventuelle ændringer i de
            oplysninger, der er omhandlet i stk. 1, inden 3 måneder efter indførelsen af dem. De
            fremsender også til Kommissionen nærmere oplysninger om eventuelle
            grundlæggende ændringer i de anvendte indsamlingsmetoder.
                                               Artikel 7
                                          Overgangsperiode
   Med henblik på gennemførelsen af denne forordning kan medlemsstaterne efter proceduren i
   artikel 9, stk. 2, indrømmes overgangsperioder på ikke over tre år fra forordningens
   ikrafttrædelse.
                                               Artikel 8
                                             Dispensation
   1.       Hvis en bestemt sektor inden for en medlemsstats fiskeriindustri ikke kan indgå i
            statistikkerne, uden at det for de nationale myndigheder medfører vanskeligheder,
            der er ude af proportion med sektorens betydning, kan der efter proceduren i artikel
            9, stk. 2, gives dispensation, hvorefter medlemsstaten kan undlade at medtage data
            for den pågældende sektor i de nationale data, der fremsendes.
   2.       Medlemsstaterne skal til støtte for ansøgninger om dispensation fremsende en
            rapport til Kommissionen om de problemer, det har givet at anvende denne
            forordning på de samlede landinger på deres område.
                                               Artikel 9
                                          Udvalgsprocedure
   1.       Kommissionen bistås af Den Stående Landbrugsstatistiske Komité, der er nedsat ved
            artikel l i Rådets afgørelse 72/279/EØF6.
   2.       Når der henvises til dette stykke, anvendes artikel 4 og 7 i afgørelse 1999/468/EF i
            overensstemmelse med samme afgørelses artikel 8.
            Det tidsrum, der nævnes i artikel 4, stk. 3, i afgørelse 1999/468/EF, fastsættes til tre
            måneder.
   3.       Udvalget vedtager selv sin forretningsorden.
                                               Artikel 10
                                              Ophævelse
   Forordning (EØF) nr. 1382/91 ophæves.
   6
           EFT L 179 af 7.8.1972, s. 1.
DA                                                 10                                                DA
 ---pagebreak---                                              Artikel 11
                                          Ikrafttrædelse
   Denne forordning træder i kraft på tyvendedagen efter offentliggørelsen i Den Europæiske
   Unions Tidende.
   Denne forordning er bindende i alle enkeltheder og gælder umiddelbart i hver medlemsstat.
   Udfærdiget i Bruxelles, den .
   På Europa-Parlamentets vegne               På Rådets vegne
   Formand                                    Formand
DA                                               11                                          DA
 ---pagebreak---                                                BILAG I
                                     De fremsendte datas format
   Datafilformat
   Dataene skal fremsendes i en fil, hvor hver post indeholder de nedenfor anførte felter.
   Felterne skal adskilles af et komma (",").
                          Felt                         Bemærkning                  Bilag
            Referenceår                       4 cifre (f.eks. 2003)
            Indberettende land                Alfa-3-kode                      Bilag II
            Art eller gruppe af arter         International alfa-3-kode*       -
            Flagstat                          Alfa-3-kode                      Bilag II
            Behandlingsgrad                                                    Bilag III
            Anvendelse                                                         Bilag IV
            Mængde                            Ton landet (oprundet til én
                                              decimal)
            Værdi pr. enhed                   National valuta pr. ton
   *        En fuldstændig liste over internationale alfa-3-artskoder findes i FAO's ASFIS-liste
            (http://www.fao.org/fi/statist/fisoft/asfis/asfis.asp)
   Mængder på under 50 kg landet vægt registreres som "0,0".
   Tekniske tilpasninger af dette bilag fastlægges efter proceduren i artikel 9, stk. 2.
DA                                                  12                                           DA
 ---pagebreak---                    BILAG II
                  Landekoder
             Land            Kode
   Østrig                    AUT
   Belgien                   BEL
   Cypern                    CYP
   Tjekkiet                  CZE
   Tyskland                  DEU
   Danmark                   DNK
   Spanien                   ESP
   Estland                   EST
   Finland                   FIN
   Frankrig                  FRA
   Det Forenede Kongerige    GBR
   Grækenland                GRC
   Ungarn                    HUN
   Irland                    IRL
   Italien                   ITA
   Litauen                   LTU
   Letland                   LVA
   Luxembourg                LUX
   Malta                     MLT
   Nederlandene              NLD
   Polen                     POL
   Portugal                  PRT
   Slovakiet                 SVK
DA                     13         DA
 ---pagebreak---                           Slovenien                             SVN
                          Sverige                               SWE
                          Island                                 ISL
                          Norge                                 NOR
                          Andre                                 OTH
   Tekniske tilpasninger af dette bilag fastlægges efter proceduren i artikel 9, stk. 2.
DA                                                14                                     DA
 ---pagebreak---                    BILAG III
         Koder for behandlingsgrad
                      Del A
                      Liste
           Behandlingsgrad          Kode
   Frisk (ikke specificeret)         10
   Frisk (hele fisk)                 11
   Frisk (renset for indvolde)       12
   Frisk (haler)                     13
   Frisk (fileter)                   14
   Frisk (renset for indvolde, uden  16
   hoved)
   Frisk (flået og tørret)           17
   Frisk (levende)                   18
   Frisk (andet)                     19
   Frosset (ikke specificeret)       20
   Frosset (hele fisk)               21
   Frosset (renset for indvolde)     22
   Frosset (haler)                   23
   Frosset (fileter)                 24
   Frosset (ufileteret)              25
   Frosset (renset for indvolde,     26
   uden hoved)
   Frosset (renset)                  27
   Frosset (ikke renset)             28
   Frosset (andet)                   29
   Saltet (ikke specificeret)        30
   Saltet (hele fisk)                31
DA                      15               DA
 ---pagebreak---                           Saltet (renset for indvolde)         32
                          Saltet (fileter)                     34
                          Saltet (renset for indvolde, uden    36
                          hoved)
                          Saltet (andet)                       39
                          Røget                                40
                          Kogt                                 50
                          Kogt (frosset og pakket)             60
                          Tørret (ikke specificeret)           70
                          Tørret (hele fisk)                   71
                          Tørret (renset for indvolde)         72
                          Tørret (fileter)                     74
                          Tørret (renset for indvolde, uden    76
                          hoved)
                          Tørret (andet)                       79
                          Hel (ikke specificeret)              91
                          Kløer                                80
                          Rogn                                 85
                          Behandlingsgrad ukendt               99
                                             Del B
                                        Bemærkninger
   1. Filet: Det stykke kød, der udskæres parallelt med fiskens rygrad og består af fiskens
      højre eller venstre side, forudsat at hoved, indvolde, finner (ryg-, gat-, hale-, bug- og
      brystfinner) og ben (ryghvirvler eller stor rygrad, bug- eller ribben, bronkier eller
      stigbøjler osv.) er fjernet og de to sider ikke hænger sammen f.eks. i ryggen eller
      bugen.
   2. Hel fisk: Fisk, der ikke er renset for indvolde.
   3. Renset: Anvendes i forbindelse med tiarmede blæksprutter om blæksprutter, hvor
      fangarme, hoved og indvolde er fjernet.
   4. Frosset fisk: Fisk, der er frosset for at bevare dens egenskaber. Temperaturen sænkes
      til -18 oC eller derunder og holdes på -18 oC eller derunder.
DA                                             16                                               DA
 ---pagebreak---    5.      Frisk fisk: Fisk, som ikke er forarbejdet til konserves, saltet eller frosset, og som ikke
           har undergået anden behandling end køling. Fisken foreligger som regel hel eller
           renset for indvolde.
   6.      Saltet fisk: Fisk, ofte renset for indvolde og uden hoved, som opbevares i salt eller
           saltlage.
   Tekniske tilpasninger af dette bilag fastlægges efter proceduren i artikel 9, stk. 2.
DA                                                17                                                  DA
 ---pagebreak---                                               BILAG IV
                               Koder for fiskerivarernes anvendelse
                                                Del A
                                                Liste
                                     Anvendelse                              Kode
                Konsum                                                          1
                Industriel anvendelse                                           2
                Trukket tilbage fra markedet                                    3
                Agn                                                             4
                Foder                                                           5
                Affald                                                          6
                Anvendelse ukendt                                               9
                                                Del B
                                            Bemærkninger
   1.      Konsum: Omfatter alle fiskerivarer, der ved første salg sælges til konsum eller landes
           til konsum i henhold til kontrakt eller anden aftale. Undtaget er mængder, der var
           bestemt til konsum, men som på tidspunktet for det første salg på grund af
           markedsforhold, hygiejnebestemmelser eller af lignende årsager trækkes tilbage fra
           markedet for konsum.
   2.      Industriel anvendelse: Omfatter alle fiskerivarer, der landes specielt med henblik på
           forarbejdning til fiskemel og fiskeolie til foderbrug, og mængder, der, selv om de
           oprindeligt var bestemt til konsum, ikke sælges til dette formål ved første salg.
   Tekniske tilpasninger af dette bilag fastlægges efter proceduren i artikel 9, stk. 2.
DA                                                18                                              DA